Sprembergin sijainti Spree-Neißen piirikunnassa. Pienemmässä kuvassa piirikunnan sijainti Brandenburgin osavaltiossa.
**Spremberg** on kaupunki Brandenburgin osavaltiossa Saksassa. Se koostuu Sprembergin kantakaupungista ja aiemmin itsenäisistä maalaiskunnista, jotka liitettiin siihen Saksojen yhdistymisen jälkeen. Sprembergin vanhakaupunki on rakennettu Spree-joen saarelle.

Maantiede
---------

Spremberg sijaitsee Brandenburgin kaakkoiskolkassa noin 125 kilometriä Berliinistä kaakkoon. Kaupungin halki virtaa Spree-joki, joka laajenee tekojärveksi kaupungin pohjoisosassa. Spremberg oli Saksan keisarikunnan maantieteellinen keskipiste vuodesta 1871 ensimmäiseen maailmansotaan.

Historia
--------

Sprembergin historiallisia dokumentteja tuhoutui kaikkiaan seitsemässä kaupunginpalossa vuosina 1429–1705. Arkeologisten löytöjen perusteella alueella on ollut jatkuvaa asutusta jo tuhansia vuosia. Ensimmäinen tunnettu asiakirjamaininta Sprembergista on vuodelta 1301 muodossa "oppidum et castrum Sprewenberch". Vuonna 1406 nimi oli lyhentynyt nykyiseen muotoonsa. Bautzenin ja Cottbusin välisellä matkalla oli käytännöllisintä ylittää Spree Sprembergin kohdalla, sillä ainoat joen ylittäneet sillat sijaitsivat siellä. Edullinen sijainti edisti talouskasvua. Sprembergin tekstiiliteolliset juuret yltävät 1500-luvulle, jolloin alueelle muutti alan käsityöläisiä. Vuosina 1880–1943 kaupungissa toimi tekstiilialan oppilaitos Preußische Fachschule für Textilindustrie.

Sprembergin vanhakaupunki sijaitsee saarella, jota Spree erottaa mantereesta. Se on yhdistetty muuhun kaupunkiin lukuisin silloin. Sprembergin vanhin rakennus on Schloss Spremberg, jonka historia alkaa 1000-luvulta.

Talous ja liikenne
------------------

Sprembergin elinkeinoja ovat muun muassa kaivostoiminta, metallinjalostus, energiateollisuus ja muoviteollisuus. Lähimmät moottoritiet ovat kaupungin pohjoispuolitse kulkeva BAB 15 ja länsipuolitse kulkeva BAB 13.

Lähteet
-------

1. ↑  Bevölkerungsentwicklung und Flächen der kreisfreien Städte Landkreise und Gemeinden im Land Brandenburg - 2017, Statistical office Berlin-Brandenburg (viitattu 10. maaliskuuta 2019). Tieto on haettu Wikidatasta.
2. ↑  (de) Alle politisch selbständigen Gemeinden mit ausgewählten Merkmalen am 31.12.2022, Federal Statistical Office, 21. syyskuuta 2023View and modify data on Wikidata. Tieto on haettu Wikidatasta.
3. ↑  Gliederung *Spremberg.de*. Viitattu 15.3.2024. (saksaksi)
4. ↑  Entfernung von Spremberg, Brandenburg nach Berlin *Entfernungberechnen.com*. Viitattu 15.3.2024. (saksaksi)
5. ↑  Spremberg dam and reservoir *Lausitzerseenland.de*. Touristinformation Spremberg. Viitattu 15.3.2024. (englanniksi)
6. 1 2 3  Geschichte der Stadt Spremberg/Grodk *Spremberg.de*. Viitattu 15.3.2024. (saksaksi)
7. ↑  Wirtschaftsraum Spremberg-Spreetal *Asg-spremberg.de*. ASG Spremberg GmbH. Viitattu 15.3.2024. (saksaksi)

Aiheesta muualla
----------------

* Spremberg, Brandenburg, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Spremberg**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Spremberg 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz area

 |

 |